
Rīga 2026
I. VISPĀRĪGĀ INFORMĀCIJA
1.1. Iepirkuma identifikācijas numurs: LU 2026/28.

1.2. Pasūtītājs: 
1.tabula

	Pasūtītāja nosaukums
	Latvijas Universitāte (turpmāk – LU vai Pasūtītājs)

	Adrese
	Raiņa bulvāris 19, Rīga, LV-1586

	Reģistrācijas Nr. Izglītības un zinātnes ministrijas (IZM) reģistrā 
	3391000218

	PVN maksātāja reģ. Nr.
	LV90000076669

	Tālruņa Nr.
	+ 371 67034777

	Kontaktpersona
	Kaspars Freijs, LU Juridiskā departamenta Iepirkumu nodaļas jurists
Kontaktpersona sniedz tikai organizatoriska rakstura informāciju.

	Darba laiks
	darba dienās no plkst. 8:30 līdz plkst.17:00


1.3. Atklātu konkursu “Mēbeļu un aprīkojuma piegāde un uzstādīšana Latvijas Universitātes Zobārstniecības un acu klīnikas vajadzībām”, iepirkuma identifikācijas Nr. LU 2026/28 (turpmāk – Iepirkums) veic ar LU 2025.gada 23.decembra rīkojumu Nr.1-4/549 “Par Latvijas Universitātes iepirkumu komisiju sastāviem” izveidota LU Zinātniskās darbības nodrošinājuma iepirkumu komisija (turpmāk – Komisija).
1.4. Iepirkuma priekšmets: Mēbeļu un aprīkojuma piegāde un uzstādīšana Latvijas Universitātes Zobārstniecības un acu klīnikas vajadzībām saskaņā ar Iepirkuma nolikuma (turpmāk – Nolikums) un tā pielikumos noteiktajām prasībām.

1.5. Iepirkuma galvenais CPV (Common Procurement Vocabulary – kopējā iepirkuma vārdnīca) nomenklatūras klasifikatora kods: 39100000-3 (Mēbeles).
1.6. Iepirkuma procedūras veids: atklāts konkurss (PIL 8.panta pirmās daļas 1.punkts). 

1.7. Iepirkuma paredzamā līgumcena: 120 000 EUR (viens simts divdesmit tūkstoši euro).
1.8. Pretendents var iesniegt 1 (vienu) piedāvājuma variantu par pilnu Iepirkuma priekšmeta apjomu. Pretendents nevar iesniegt piedāvājuma variantus. 
1.9. Ja pretendenta, kuram būtu piešķiramas Iepirkuma līguma slēgšanas tiesības,  piedāvātā līgumcena pārsniedz Nolikuma 1.7.punktā noteikto paredzamo līgumcenu un, ja Pasūtītājam nav pieejami finanšu līdzekļi Iepirkuma līguma slēgšanai attiecīgā pretendenta piedāvātās līgumcenas apjomā, Komisija ir tiesīga pārtraukt Iepirkumu un neslēgt Iepirkuma līgumu.
1.10. Iepirkuma rezultātā tiks slēgs piegādes līgums (turpmāk – Līgums) saskaņā ar Publisko iepirkumu likumā (turpmāk – PIL) un Nolikuma 4.pielikumā “Piegādes līgums (projekts)” noteikto.
II. PIEDĀVĀJUMA NOFORMĒŠANAS, IESNIEGŠANAS UN ATVĒRŠANAS KĀRTĪBA

2.1. Pretendentam, noformējot piedāvājumu, jāievēro Nolikumā noteiktās prasības un piedāvājumā jāietver:
2.1.1. Pretendenta pieteikums, kas sagatavots atbilstoši Nolikuma 1.pielikumam “Pretendenta pieteikums” veidlapai;
2.1.2. Pretendenta apliecinājums, kas sagatavots atbilstoši Nolikuma 2.pielikumam “Apliecinājums par neatkarīgi izstrādātu piedāvājumu” veidlapai;
2.1.3. Pretendenta kvalifikācijas (atlases) dokumenti (skatīt Nolikuma IV nodaļu);
2.1.4. Pretendenta tehniskais un finanšu piedāvājums, kas sagatavots atbilstoši Nolikuma 3.pielikumā “Tehniskā specifikācija, pretendenta tehniskais un finanšu piedāvājums” veidlapai;

2.2. Nolikuma saņemšana, informācijas apmaiņas kārtība un papildu informācijas pieprasīšanas kārtība:
2.2.1. Pasūtītājs nodrošina brīvu un tiešu elektronisku pieeju Nolikumam un tā pielikumiem, kuri ir Nolikuma neatņemamas sastāvdaļas, un citiem Iepirkuma procedūras dokumentiem Elektronisko iepirkumu sistēmas (turpmāk – EIS) e-konkursu apakšsistēmā.
2.2.2. Nolikums, tā grozījumi un cita informācija par Iepirkuma procedūras norisi tiek publicēta EIS e-konkursu apakšsistēmā.
2.2.3. Paziņojums par līgumu un tā grozījumiem tiek publicēts arī Iepirkumu uzraudzības biroja (turpmāk – IUB) tīmekļvietnē: www.iub.gov.lv.
2.2.4. Uzaicinājums piedalīties Iepirkumā tiek publicēts EIS e-konkursu apakšsistēmā un IUB tīmekļvietnē www.iub.gov.lv un Eiropas Savienības Oficiālajā Vēstnesī.
2.2.5. Lejupielādējot Iepirkuma procedūras dokumentus, pretendents uzņemas atbildību sekot līdzi Komisijas sniegtajai papildu informācijai, kas tiek publicēta EIS e-konkursu apakšsistēmā.
2.2.6. Informācijas apmaiņa starp Pasūtītāju, piegādātājiem un pretendentiem notiek rakstveidā izmantojot EIS e-konkursu apakšsistēmu.
2.2.7. Ja piegādātājs ir laikus pieprasījis papildu informāciju par Nolikumu, Komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām un publicē atbildes, norādot arī uzdotos jautājumus EIS e-konkursu apakšsistēmā.
2.2.8. Ja Pasūtītājs izdarījis grozījumus Iepirkuma procedūras dokumentos, tas ievieto informāciju par grozījumiem EIS e-konkursu apakšsistēmā ne vēlāk kā dienu pēc tam, kad paziņojums par izmaiņām vai papildu informācija iesniegta IUB publicēšanai. Nepieciešamības gadījumā tiek mainīts arī piedāvājumu iesniegšanas termiņš.
2.3. Piedāvājumu iesniegšanas un atvēršanas vieta, datums, laiks un kārtība:

2.3.1. Saskaņā ar PIL 39.panta pirmo daļu, piedāvājumi ir iesniedzami tikai elektroniski, izmantojot EIS e-konkursu apakšsistēmu. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem un noraidīti, un neatvērti tiks nosūtīti atpakaļ iesniedzējam.

2.3.2. Informāciju par to, kā piegādātājs var reģistrēties par Nolikuma saņēmēju skatīt: https://www.eis.gov.lv/EIS/Publications/PublicationView.aspx?PublicationId=883.
2.3.3. Piedāvājumu iesniegšanas termiņš:  saskaņā ar IUB Publikāciju vadības sistēmas publicētajā paziņojumā par līgumu un Pasūtītāja pircēja profilā EIS e-konkursu apakšsistēmā noteikto termiņu.
2.3.4. Piedāvājumu atvēršana: 4 (četras) stundas pēc Nolikuma 2.3.3.punktā noteiktā piedāvājumu iesniegšanas termiņa beigām.
2.3.5. Piedāvājumu atvēršana notiek izmantojot Valsts digitālās attīstības aģentūras uzturētā tīmekļvietnē www.eis.gov.lv pieejamos rīkus piedāvājumu elektroniskai saņemšanai.

2.3.6. Piedāvājumu vērtēšanu un lēmumu pieņemšanu Komisija veic slēgtā sēdē.

2.3.7. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.

2.3.8. Atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību Iepirkumā.

2.4. Piedāvājumu noformēšanas kārtība:
2.4.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas: 
2.4.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Iepirkuma procedūras sadaļā ievietotās formas (veidlapas);

2.4.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk., ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).

2.4.2. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā pretendents ir atbildīgs par dokumenta atvēršanas un nolasīšanas iespējām.
2.4.3. Sagatavojot piedāvājumu, pretendents ievēro, ka:
2.4.3.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā.
2.4.3.2. iesniedzot piedāvājumu, pretendents paraksta piedāvājumu ar EIS piedāvāto elektronisko parakstu (sistēmas paraksts) vai ar drošu elektronisko parakstu. Pieteikumu paraksta pretendenta pārstāvēt tiesīgā persona vai tā pilnvarota persona, pievienojot pārstāvību apliecinošu dokumentu (skenēts dokumenta oriģināls PDF formātā). Ja pretendents ir piegādātāju apvienība, pieteikumu jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai;
2.4.3.3. citus dokumentus pretendents pēc saviem ieskatiem ir tiesīgs iesniegt elektroniskā formā gan parakstot ar EIS piedāvāto elektronisko parakstu, gan parakstot ar drošu elektronisko parakstu.
2.4.4. Iesniedzot piedāvājumu, pretendents pilnībā atzīst visus Nolikumā (t.sk., tā pielikumos un formās, kuras ir ievietotas EIS e-konkursu apakšsistēmas Iepirkuma procedūras sadaļā) ietvertos nosacījumus.
2.4.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā, ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas, jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai. Ja piedāvājums saturēs kādu no šajā punktā minētajiem riskiem, tas netiks izskatīts.
2.4.6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
2.4.7. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem (t.sk., ņemot vērā arī PIL 38.panta astotās daļas regulējumu).
2.4.8. Piedāvājums jāsagatavo latviešu valodā, atbilstoši Valsts valodas likuma prasībām. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
2.4.9. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Nolikumā iekļautā informācija.
2.4.10. Pretendentam ir pilnībā jāsedz piedāvājuma sagatavošanas un iesniegšanas izmaksas.
2.4.11. Iesniegtie piedāvājumi, izņemot, ja pretendents piedāvājumu atsauc vai groza pirms piedāvājuma iesniegšanas termiņa beigām, paliek Pasūtītāja īpašumā;
III. PRETENDENTU IZSLĒGŠANAS NOTEIKUMI

3.1. Komisija izslēdz pretendentu no dalības Iepirkumā PIL 42.panta otrās daļas 1., 2., 3., 4., 5. 6., 7., 10., 11, 12., 13.,14.punktā noteiktajos gadījumos, ņemot vērā PIL Pārejas noteikumu 28.punkta 2.apakšpunkta noteikumus.

3.2. Komisija pārbaudi par pretendentu izslēgšanas gadījumu esamību veic kārtībā, kāda ir noteikta PIL 42.pantā un Pārejas noteikumu 28.punkta 1.apakšpunktā.

3.3. Komisija pārbaudīs, vai pretendents, kuram būtu piešķiramas Līguma slēgšanas tiesības, nav izslēdzams no dalības Iepirkumā atbilstoši Starptautisko un Latvijas Republikas nacionālo sankciju likuma 11.1panta noteikumiem.
3.4. Ja Komisija konstatē, ka pretendents būtu izslēdzams no dalības iepirkuma procedūrā, pamatojoties uz PIL 42.panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42.panta trešās daļas 1.punktā minēto personu, un nav piemērojami PIL 42.panta ceturtās daļas 2., 3., 4., 5. un 6. punktā noteiktie izņēmumi, Komisija dod pretendentam tiesības termiņā, kas ir vismaz 10 (desmit) dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43. panta noteikumiem. Uzticamības nodrošināšanai iesniegtos pierādījumus Komisija vērtē saskaņā ar PIL 43.panta noteikumiem.
IV. PRETENDENTU KVALIFIKĀCIJA UN PRETENDENTU KVALIFIKĀCIJAS DOKUMENTI
2.tabula

	4.1. Pretendentam jāatbilst šādām Pretendentu atlases (kvalifikācijas) prasībām:
	4.2. Lai pierādītu atbilstību Pasūtītāja noteiktajām atlases (kvalifikācijas) prasībām, pretendentam jāiesniedz šādi dokumenti:

	4.1.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. Saimnieciskās darbības veicējs ir reģistrēts Valsts ieņēmumu dienestā vai attiecīgā reģistrā ārvalstīs atbilstoši attiecīgās valsts normatīvajiem aktiem.
	4.2.1. Reģistrācijas faktu par Latvijas Republikā reģistrēto pretendentu reģistrāciju atbilstoši normatīvo aktu prasībām, Komisija pārbaudīs attiecīgajās publiski pieejamajās datubāzēs.

Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām.

Ja attiecīgās valsts normatīvais regulējums neparedz reģistrācijas dokumenta izdošanu, tad pretendents Pieteikumā (Nolikuma 1.pielikums) norāda kompetento iestādi attiecīgajā valstī, kas var apliecināt reģistrācijas faktu.

	4.1.2. Pretendenta gada vidējais neto apgrozījums 3 (trīs) iepriekšējo pārskata gadu laikā (vai ciktāl informācija par apgrozījumu ir pieejama, ņemot vērā pretendenta darbības uzsākšanas (dibināšanas) datumu) ir ne mazāks kā 120 000 EUR (viens simts divdesmit tūkstoši euro).

Ja no pretendenta darbības uzsākšanas (dibināšanas) datuma ir pagājis mazāk par 3 (trīs) gadiem, vērtējot tiek ņemts vērā apgrozījums visā pretendenta darbības laikā, bet tam jābūt ne mazākam kā 120 000 EUR (viens simts divdesmit tūkstoši euro).
	4.2.2. Pretendents sniedz ziņas par atbilstību 4.1.2.punktā noteikto prasību Nolikuma 1.pielikuma “Pieteikums dalībai Iepirkumā” 4.punktā. 

Par Latvijas Republikā reģistrētu pretendentu Komisija vietnē UR informācijas portāls veiks iesniegtās informācijas pārbaudi, iegūstot datus no pretendenta peļņas vai zaudējumu aprēķina par 3 (trīs) iepriekšējiem finanšu pārskata gadiem, par kuriem pretendentam bija jāiesniedz un tas ir iesniedzis gada pārskatus.

Ārvalstī reģistrētam pretendentam jāiesniedz pretendenta peļņas vai zaudējumu aprēķins par 3 (trīs) iepriekšējiem finanšu pārskata gadiem, par kuriem pretendentam bija jāiesniedz un tas ir iesniedzis gada pārskatus.

	4.1.3. Pretendentam iepriekšējo trīs gadu laikā  (2023., 2024., 2025. un 2026.gadā līdz piedāvājuma iesniegšanas dienai) ir pieredze mēbeļu piegādes un uzstādīšanas līgumu izpildē ar kopējo apjomu naudas izteiksmē (viena vai vairāku līgumu ietvaros) ne mazāku par 80 000 EUR (astoņdesmit tūkstoši euro).
	4.2.3. Pretendenta sagatavots pieredzes apraksts un papildus dokumenti, atbilstoši Nolikuma 5.pielikumā “Pretendenta pieredze” noteiktajam, kas apliecina pretendenta atbilstību Iepirkuma nolikuma 4.1.3.punkta prasībām.


4.3. Pretendents ir fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus un iesniedz piedāvājumu Iepirkumā. 
4.4. Apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus Līguma izpildei. Pretendents Nolikuma 1.pielikumā norāda visus apakšuzņēmējus, kuru sniedzamo pakalpojumu vērtība ir vismaz 10 000 EUR (desmit tūkstoši euro), un katram šādam apakšuzņēmējam izpildei nododamo Līguma daļu.
4.5. Gadījumā, ja pretendents pieaicina apakšuzņēmēju (-us), tad iesniedzot piedāvājumu, pretendents iesniedz pretendenta un apakšuzņēmēja (-u) parakstītu dokumentu (apliecinājumu vai vienošanos), kas apliecina apakšuzņēmēja (-u) piekrišanu būt par apakšuzņēmēju (-iem), apakšuzņēmējam (-iem) nododamās Līguma daļas aprakstu un apjomu un atbildības sadalījumu.
4.6. Piegādātāji, kas apvienojušies piegādātāju apvienībā un iesniegušo kopīgu piedāvājumu, visi kopā ir uzskatāmi par vienu pretendentu, tādējādi Nolikumā noteiktās atlases (kvalifikācijas) prasības ir izpildāmas visiem piegādātāju apvienības dalībniekiem (personālsabiedrības dalībniekiem) kopā, izņemot Nolikuma 4.1.1.apakšpunktā noteikto, kas ir izpildāms katram piegādātāju apvienības dalībniekam atsevišķi.

4.7. Gadījumā, ja pretendents ir piegādātāju apvienība, tad, iesniedzot piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz Iepirkuma realizāciju un piedalīšanos Līguma izpildē un atbildības sadalījumu.
4.8. Ja pretendents ir piegādātāju apvienība, tad piegādātāju apvienība iesniedz apliecinājumu, ka gadījumā, ja piegādātāju apvienība tiks noteikta par uzvarētāju Iepirkumā, 10 (desmit) darba dienu laikā piegādātāju apvienība normatīvajos aktos noteiktā kārtībā reģistrēs pilnsabiedrību vai komandītsabiedrību, vai normatīvajos aktos noteiktā kārtībā noslēgs sabiedrības līgumu. Pirms Līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.

4.9. Piegādātājs var balstīties uz citu personu iespējām, ja tas ir nepieciešams Līguma izpildei, neatkarīgi no savstarpējo attiecību tiesiskā rakstura. 

4.10. Ja pretendents balstītās uz citu personu saimnieciskajām un finansiālajām iespējām, pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību Līguma izpildē. Piegādātājs un persona, uz kuras saimnieciskajām un finansiālajām iespējām tas balstās, būs solidāri atbildīgi par Līguma izpildi. 

4.11. Ja pretendents balstās uz citu personu tehniskajām un profesionālajām iespējām, pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 
4.12. Ja pretendents balstās uz citas personas iespējām, lai apliecinātu savu atbilstību Nolikumā noteiktajām kvalifikācijas prasībām, pretendentam ir pienākums pierādīt Pasūtītājam, ka viņa rīcībā būs nepieciešamie resursi, iesniedzot šīs personas un pretendenta parakstītu apliecinājumu vai vienošanos par sadarbību un/vai resursu nodošanu pretendenta rīcībā Līguma izpildei. 

4.13. Informācija pretendentiem par Eiropas vienoto iepirkuma procedūras dokumentu (turpmāk – EVIPD) (nav obligāts pretendentu atlases dokuments):
4.13.1. Pasūtītājs pieņem EVIPD kā sākotnējo pierādījumu atbilstībai paziņojumā par līgumu vai Iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt EVIPD, lai apliecinātu, ka tas atbilst paziņojumā par līgumu vai Iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai Iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 EUR (desmit tūkstoši euro). Piegādātāju apvienība iesniedz atsevišķu EVIPD par katru tās dalībnieku.

4.13.2. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

4.13.3. Pasūtītājam jebkurā Iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma procedūras dokumentos noteiktajām pretendentu atlases prasībām. 
4.13.4. EVIPD ir pieejams aizpildīšanai EIS: http://espd.eis.gov.lv. Iesniedzot EVIPD, nepieciešams aizpildīt sadaļas “Procedūra”, “Izslēgšana” un “Atlase”.
V. piedāvājumu vērtēšana

5.1. Komisija veic pretendentu iesniegto piedāvājumu vērtēšanu slēgtā sēdē. Komisija pārbauda piedāvājumu atbilstību visām Nolikumā noteiktajām prasībām un izvēlas katrā Iepirkuma daļā atsevišķi saimnieciski visizdevīgāko piedāvājumu saskaņā ar izraudzītajiem piedāvājuma izvēles kritērijiem, kas noteikti Nolikuma 5.2.3.1.punktā. 
5.2. Komisija pretendentu iesniegto piedāvājumu izvērtēšanu veic 5 (piecos) posmos:
5.2.1. Piedāvājumu noformējuma pārbaude: Komisija izvērtē, vai iesniegtie piedāvājumi sagatavoti un noformēti atbilstoši Nolikuma II daļas prasībām. Pretendentu piedāvājumi, kuri nav noformēti atbilstoši Nolikuma II daļas prasībām, no tālākās dalības Iepirkumā tiek noraidīti, ja Komisija konstatē, ka neatbilstība Nolikuma II daļas prasībām ir būtiska.
5.2.2. Tehniskā un finanšu piedāvājuma atbilstības pārbaude:
5.2.2.1. Komisija izvērtē pretendentu iesniegtos tehniskos un finanšu piedāvājumus atbilstoši Nolikuma 3.pielikumā “Tehniskā specifikācija, pretendenta tehniskais un finanšu piedāvājums” noteiktajām Pasūtītāja prasībām. 
5.2.2.2. Komisija noraida tos pretendentu piedāvājumus, kuriem konstatē, ka tehniskajā specifikācijā pretendents ir grozījis Pasūtītāja noteiktās tehniskās specifikācijas prasības.
5.2.2.3. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata, matemātiski noapaļojot.
5.2.2.4. Komisija piedāvājumu vērtēšanas laikā pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
5.2.2.5. Ja Komisijai kāda pretendenta finanšu piedāvājums šķitīs nepamatoti lēts, tā pieprasīs sniegt skaidrojumu par piedāvāto cenu vai izmaksām, ievērojot PIL 53.pantā noteikto.
5.2.3. Piedāvājuma vērtēšana saskaņā ar izraudzīto piedāvājuma izvēles kritēriju: 
5.2.3.1. Komisija piedāvājumu saimniecisko izdevīgumu vērtē saskaņā ar šādiem vērtēšanas kritērijiem un tiem atbilstoši maksimāli iegūstamajiem punktiem un punktu aprēķināšanas formulām:
	Vērtējamais kritērijs
	Maksimālais punktu skaits
	Punktu piešķiršanas  metodika

	Cena (A)
	90
	A = Av/ Afakt x 90, kur:

A = pretendenta iegūtais punktu skaits, noapaļojot līdz 2 (diviem) cipariem aiz komata;

Av = viszemākā kopējā cena, kuru piedāvā kāds no pretendentiem;

Afakt=vērtējamā pretendenta kopējā piedāvātā cena;

90 = maksimālais punktu skaits šajā kritērijā.

Nosakot punktu skaitu kritērijā A un ∑ ņem vērā 2 (divus) ciparus aiz komata.

	Piegādes un uzstādīšanas termiņš (B)
	10
	B = preču piegādes un uzstādīšanas termiņš dienās, kur:

0 punkti tiek piešķirti, ja pretendents preču piegādes un uzstādīšanas termiņu piedāvājis 70 (septiņdesmit) dienās.

5 (pieci) punkti tiek piešķirti, ja pretendents preču piegādes un uzstādīšanas termiņu piedāvājis 60 - 69 (sešdesmit līdz sešdesmit deviņām) dienās.

10 (desmit) punkti tiek piešķirti, ja pretendents preču piegādes un uzstādīšanas termiņu piedāvājis 59 (piecdesmit deviņās) vai mazāk dienās. 
Pretendents Nolikuma 3.pielikumā “Tehniskā specifikācija, pretendenta tehniskais un finanšu piedāvājums” tehniskajā piedāvājumā norāda preču piegādes un uzstādīšanas termiņu pilnās kalendārajās dienās, skaitot no Līguma noslēgšanas dienas līdz dienai, kad visas preces ir piegādātas un uzstādītas (nodotas ar pieņemšanas–nodošanas aktu).

	Kopā:
	100
	A + B.


5.2.3.2. Pretendents, kurš ieguvis visaugstāko punktu skaitu, atzīstams par pretendentu, kuram būtu piešķiramas Līguma slēgšanas tiesības.
5.2.3.3. Ja Komisija pirms pieņem lēmumu par Līguma slēgšanu tiesību piešķiršanu konstatē, ka piedāvājumu novērtējums atbilstoši izraudzītajiem piedāvājuma izvēles kritērijiem ir vienāds, tad Komisija izvēlas piedāvājumu, kuru iesniedzis pretendents, kurš piedāvājis mazāko preču piegādes un uzstādīšanas termiņu dienās (kritērijs B).
5.2.4. Pretendentu kvalifikācijas pārbaude:
5.2.4.1. Komisija veic pretendentu kvalifikācijas atbilstības pārbaudi tikai tam pretendentam, kuram būtu piešķiramas Līguma slēgšanas tiesības. Komisija veic pretendenta kvalifikācijas pārbaudi, kuras laikā Komisija pārbauda pretendenta atbilstību Nolikuma IV daļā noteiktajām kvalifikācijas prasībām.

5.2.4.2. Pretendenta iesniegtais piedāvājums tiek noraidīts no turpmākās dalības Iepirkumā un piedāvājums netiek tālāk vērtēts, ja Komisija konstatē, ka:

5.2.4.2.1. pretendents neatbilst kādai no Nolikuma IV daļā noteiktajām kvalifikācijas prasībām;

5.2.4.2.2. pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasīto precizējošo informāciju Komisijas noteiktajā termiņā vai kvalifikācijas dokumenti nav iesniegti atbilstoši Nolikuma IV daļā noteiktajām prasībām un to saturs neatbilst Nolikuma IV daļā noteiktajām prasībām;

5.2.4.2.3. ja pretendents nav iesniedzis kādu no Nolikuma IV daļā minētajiem kvalifikācijas dokumentiem.
5.2.5. Komisija, pirms lēmuma pieņemšanas par Līguma slēgšanas tiesību piešķiršanu, pārliecinās, ka uz pretendentu neattiecas Nolikuma III daļā norādītie pretendentu izslēgšanas noteikumi.
VI. IEPIRKUMA LĪGUMS
9.1. Līguma projekts ir iekļauts Nolikuma 4.pielikumā “Piegādes līgums (projekts)”. Iesniedzot piedāvājumu, pretendents piekrīt visiem Līguma noteikumiem un apņemas tos pildīt.
9.2. Ja pretendents, kuram ir piešķirtas Līguma slēgšanas tiesības, atsakās slēgt Līgumu ar Pasūtītāju, Komisija pieņem lēmumu slēgt Līgumu ar nākamo pretendentu, kura iesniegtais piedāvājums ir saimnieciski visizdevīgākais, vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt Līgumu ar nākamo pretendentu, kura piedāvājums ir saimnieciski visizdevīgākais, bet tas atsakās Līgumu slēgt, Komisija pieņem lēmumu pārtraukt Iepirkumu, neizvēloties nevienu piedāvājumu.
9.3. Līguma izpildē iesaistītā apakšuzņēmēju nomaiņa un jauna apakšuzņēmēju piesaiste, ja tādi ir piesaistīti, tiek veikta atbilstoši PIL 62.panta regulējumam.
9.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem (atbilstoši PIL 62.panta trešajai daļai):
1) piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;

2) tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst PIL 42.panta otrajā daļā minētajiem pretendentu izslēgšanas gadījumiem;

3) piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro), atbilst PIL 42.panta otrajā daļā minētajiem pretendentu izslēgšanas gadījumiem;

4) apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

9.5. Apakšuzņēmējus, uz kuru iespējām Iepirkumā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, drīkst nomainīt tikai ar Pasūtītāja rakstveida piekrišanu. 
9.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
9.7. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus un izslēgšanas iemeslu pārbaudi veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.8. Pasūtītājs pieņem lēmumu atļaut vai atteikt Iepirkumā izraudzītā pretendenta (Līguma puses) apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem.
9.9. Pasūtītājs veic Līguma grozījumus atbilstoši PIL 61.pantā noteiktajam.
9.10. Pretendents paraksta un iesniedz Līgumu ne vēlāk kā 3 (trīs) darba dienu laikā pēc Pasūtītāja pieprasījuma.  Ja pretendents noteiktajā laikā to neveic, tiek uzskatīts, ka pretendents atsakās slēgt Līgumu. 

9. NOLIKUMA PIELIKUMI

1. pielikums – “Pretendenta pieteikums”;
2. pielikums – “Apliecinājums par neatkarīgi izstrādātu piedāvājumu”
3. pielikums – “Tehniskā specifikācija, pretendenta tehniskais un finanšu piedāvājums”;

4. pielikums – “Piegādes līgums (projekts)”;
5. pielikums – “Pretendenta pieredze”;
6. pielikums – “Telpu plāns 1.stāvs”;

7. pielikums – “Telpu plāns 2.stāvs”. 

